Nero Urke lavastuses „Skaala surm“.
#000004
Veel enne näitlejate lavale saabumist teeb toimuvale sissejuhatuse marionettnukk, kes sümboliseerib alluvust, juhitavust, ettekirjutatud tõekspidamiste tuima korrutamist. Sotsiaalkultuuriline eluruum lihvib ja mõjutab meid kõiki ettearvatavuse ja kontrollitavuse suunas. Kurb? Võib-olla, ent paratamatult vajalik ladusa kooseksisteerimise nimel. Elukunst väljendub tänapäeval – ja nii on see ilmselt alati olnud – oskuses kasutada sobivaid käitumisviise ja sümboolikat. Usk absoluutsesse vabadusse on illusioon, samuti nagu kujutelm elu lõputust kestmisest.
#000007
„Skaala surm“ annab löögi nii illusoorsele vabadusele kui ka surmast distantseerumisele. Pärast kiiret, tahtlikult ülepakutud naeratuste ja võltsnaudingu saatel esitatud avatantsu haaratakse näitlejad köidikuisse. Lae all kõlkudes mõjuvad sätendavates kostüümides figuurid groteskselt: nende fotonaeratusest on järel nukrad riismed, justkui oleks puhvi aetud imago õhupallina lõhkenud. Liikumatuna hõljudes imiteeritakse surnut, taustal kõlamas monoloog elu illusoorsusest ja kaduvusest. Elu lõppevus justkui tühistaks kõik vahepeal toimuva. „Skaala surmas“ on surmal vaid üks lahend – täielik kadumine. Kaduvat näib kõik: mitte ainult inimene ise, vaid ka tema minevik, paigad ja inimesed, mida või keda ta on puudutanud. Illusioonist saab kirjeldatud tühjuse kattevari, selgitus, mida omakorda hakatakse avama lühikeste sketšide kaudu.
#000008
Iseenesest on huvitav jälgida kriitikalaviinina mõjuvate monoloogide taustal koreograafiliselt oskuslikku tantsu ja kolekauneid sätendavaid kostüüme. Lavastuslikult saadabki „Skaala surma“ tugev sisemine energia ja hüplev narratiiv, ebaühtlus mõjub köitvalt, kunstiliselt. Vaatemängu sügavam idee – ood kõikehõlmavale armastusele ja tundeelamustele – sõnastatakse siiski alles lõpus sürrealistliku abielutseremoonia kaudu, taustal stoiline hääl ümisemas pessimistlikku armastusluuletust moodsa ühiskonna tundetuimusest.
#000012
Eesti Teatri Agentuur kuulutab välja 2023. aasta näidendivõistluse
Aita leida aasta keeletegu 2022
Riiklikele kultuuripreemiatele esitati 99 ning spordipreemiatele 45 kandidaati
#000017